Huiswerk | OLGA SE OKSELTJIES
Posts filed under 'Huiswerk'
Toeka Tokkel 33 'n Eienaardige ervaring
Scrapy se uitdaging verlede week was oor eienaardige gebeure. Ek het al baie eienaardige ervarings gehad.
Tot al 'n spietkop wie my gestop en gekomplimenteer het oor my manier van bestuur. Maar die eienaardigste nog was toe ek my noolste se kop gewas het oor iets wat hy verkeerd gedoen het en hy sit en vroetel op sy selfoon. Ek was sommer lus en klap hom teen sy oor. Toe hoor ek " Klop klop, klop klop, klop klop." Ari gedori, duidelik 'n hartklop. "Wats dit?" vra ek. sy antwoord was :Jou kleinkind se hartklop. Die eerste ding wat hy van sy ouma hoor is hoe sy kan skel."
Wel die hy is 'n sy. En raai wat? Sy skel net soos haar ouma.
September 22, 2016 at 10:09 nm Olga	11 Kommentaar
Toeka tokkel 30 Come my sisters praise the Lord
Scrapy nooi ons om te gesels oor ons sibbe. Ek sal heeldag kan praat, ek het tog so baie. Daar was vier voor my en nog vier na my. So sien, ek is Olga in die middel.
Die suster net voor my het nie oorleef nie. Ek weet nie so seker wat was fout nie, dink amper dit was komplikasies met masels. Ewentwel, ek wonder dikwels oor haar. Sy is oorlede voordat ek gebore is. Sy, my jonger sussie en ek is aldrie in Januarie gebore. Ons het 'n tannie gehad wie darem ouer as sy geword het voordat sy ook oorlede is. Toevallig was sy Tannie) die 9de Jan gebore, my jonger sussie, die 10se Jan en ek die 8ste. Suster was 16de. Natuurlik was my ma en ouma ook ook Januarie babas. Vandat ek maar kon onthou, het my jonger sussie altyd op 9de Jan gedroom van die dogtertie wie op die bedkassie tussen ons beddens kom sit het. Dit was ons tante wie nooit grootgeword het, nie ons sussie nie.
As ek vandag aan haar dink, dan wonder ek altyd of dit normaal is dat my ouers so min van haar gepraat het. My wyse Moedertjie was altyd vreeslik stil op die dag wat haar verjaardag sou gewees het. Sy het ons eenkeer vertel dat ons raas, Ons maak haar kop seer. Toe het sy gese dit sou die dag ons sussie se tiende verjaardag gewees het. Dit was die eerste keer dat ek gehoor het ek het nog 'n sussie gehad. Sy het ons die dag vertel dat Sussie tien maande oud was toe sy oorlede is. Daarna het ons altyd geweet dit was haar dag. Ons het haar haar ruimte gegee om daardie dag te treur oor die kind wat sy nie kon grootmaak nie.
Gedagte van die dag: Rus sag Sussie.
Augustus 30, 2016 at 10:32 nm Olga	13 Kommentaar
Toeka – tokkel 29 Swinging Safari
Eers moet ek klaar lag. Ons word alweer so gesnoep met die internet, ek kan soms kommentare lees en moet dan maar magteloos die aftog blaas. Want dan kan ek nie antwoord of die besoek eer nie. Maar ek lag omdat ek die opskrif van my stuk getik het en toe het ek gou gaan lees wat Scraps oor Safaries te se het. En stroes bob, daar het sy die liedjie opgesit wat ek so sit en fluit.
Nou ja, ek is nie die safari soort nie. Alhoewel, ek glo ek sou dit nogal geniet het. Was nog altyd my begeerte om van Kozibaai tot kuslangs te stap tot in Walvisbaai. Sal seker nie gebeur nie, maar ek sou dit so graag wou doen. Almal vra altyd wie sal my water dra? Mens kry blykbaar so kontrepsie wat die sout uit die seewater haal en nie te swaar is om te dra nie. (Ek kan al vir Tumi hoor se dat ek die hele see sal opdrink voordat ek sal kom waar ek wil wees.) Verder sal 'n visstok ook seker nie te swaar wees nie, maar die pot vol spinasieblare sal by die huis moet bly. Dit sal beslis te swaar wees om saam te piekel.
Gedagte van die dag: in vandag se lewe is sulke avonture ons nie beskore in Suid Afrika nie.
Geniet die naweek, dis amper lente.
Augustus 19, 2016 at 9:05 nm Olga	10 Kommentaar
Toekatokkel 22 Straf
Scrapy se tokkel handel oor straf, Nou ja, Ek kan aangaan van waar ek by "verandering" gestop het en maniere waarop wit Suid Afrikaners gestraf word vir Apartheid waarvan hulle net soveel soos die swart mense slagoffers vind om straf of dan haatdade (volgens my) uit te wys. Maar daar kry ek vandag die juweeltjie op die internet en besluit dit is van beter waarde as om te kak en kerm oor dinge waarvan ons almal bewus is. Ek leen dit sonder die foto's.
"Road Traffic Management Corporation (RTMC) boss Makhosini Msibi has drawn criticism after issuing a warning yesterday that South African motorists will be arrested on the spot for several traffic offences this festive season.
Such tactics have repeatedly proven themselves to be totally ineffective, the JPSA said."
Gedagte van die dag: Ek hoop dis nie al 'n honderd jaar oud nie.
Julie 6, 2016 at 1:02 nm Olga	3 Kommentaar
Toekatokkel 18 EETGOED.
Whoop! whoop. Hieroor kan ek boekdele spreek.Njannies waar. Veral oor die eet daarvan. Be that as it may. Soveel van die eenvoudige plesiertjie is my al ontneem. Maar, daar was 'n stadium toe my kinders klein was wat ek uitgebak het.
Scrapy se uitdaging die week maak sommer my mond water. In daardie tyd het 'n vriendin gespog dat sy vir die dokters bak. 'n Ander het vir die ouetehuis gebak. 'n Ander het vir die kerk se vergaderings gebak. Ek? Ai, wat kan ek se? Ek het vir die buurdorp gebak. Van Woensdag af (veral aan die einde van die maand) kon ek nie my voete gevind het nie. Van Maandag af het hulle gebel, ek sal geen name noem nie, maar die een wou sjokoladekoek he, daardie een vanilla of koffie koek. Of marmerkoek, piesangbrood, gemmerbrood, souttert of uietert. Een wou dan ses melkterte he, want dit vries nie juis goed nie, daardie een drie dosyn kolwyntjies wat mos nou opgetert het tot die wereld bekende Cupcake. Maar in daardie dae was dit kolwyntjies. Dan was dit nog gespesifiseer ook, gemengdes, vanilla of sjokolade. Die volgende een sou sommer vra vir twaalf dosyn ystervarkies, hmmmmm. Dit was wragtig my ondergang. 'n Ander vriendin het hulle melaatses genoem want hulle het mos graag uitmekaar geval wanneer dit uit die stroop gelig word. Dan wil die een 'n pynappel-yskastert he en daardie een wou weer 'n aarbei of lemmetjie sjiffon yskastert he. Ek het die streep getrek by koeksisters. Toe heden vandag eet ek hulle graag maar ek bak hulle nie.
Meeste Vrydae het een bakkie voor my hek gestop om die dose gebak te kom oplaai. Einde van die maand Vrydae was dit twee. Dan was daar plek of tyd vir niks nie. Tussen die katkisasie, karate, ekstra klasse, arbeidsterapie het ek tyd vir niks anders gehad nie. Dan het elke oppervlak in my huis volgestaan. Soms was ek genoodsaak om dose gebak op die grond ook staan te maak.
Ek werk mos op my beste onder druk. Die soutterte was altyd laaste gebak. Soms was dit 'n geval van as die blou en wit bakkie buite my hek getoeter het, dan het ek die laaste terte net net uit die oond gehad. Ek kon nooit klein kry hoekom hulle verkies het om die byna 90km na my tuisdorp te ry as die dorp naaste aan hulle met 'n tuisnywerheid gespog het en dan boonop net 25km weg was nie. Dit was later 'n verligting toe Homer 'n eierdans tussen die spul dose en rakke deur moes loop om in die kombuis uit te kom en verklaar het, "Dit stop nou!" Almal wie my ken, weet ek sou my agterent aan haar afgevee het. Die blote feit dat ek gehoor gegee het, spreek boekdele.